वेस्टइंडीज ने पहले बल्लेबाजी करते हुए निर्धारित 50 ओवर में चार विकेट पर 357 रन का विशाल स्कोर खड़ा करने के बाद संयुक्त अरब अमीरात को छह विकेट पर 297 रन पर रोक दिया. गेल का यह अंतरराष्ट्रीय मैचों में 23वां शतक था. उन्होंने 91 गेंद की अपनी पारी में 11 छक्के और सात चौके लगाए. गेल और हेटमायर ने दूसरे विकेट के लिए 103 रन की साझेदारी की. अपना पहला शतक लगाने वाले मैन ऑफ द मैच हेटमायर ने 93 गेंद की पारी में 14 चौके और चार छक्के लगाए.